เตมู ปุกกี

**เตมู เอย์โน อันเตโร ปุกกี** () เป็นนักฟุตบอลชาวฟินแลนด์ ปัจจุบันเล่นตำแหน่งกองหน้าให้กับนอริชซิตีในพรีเมียร์ลีก และทีมชาติฟินแลนด์ เขาเริ่มต้นอาชีพกับสโมสรเคทีพี และย้ายไปเซบิยาในปี 2008 ซึ่งเขาได้ลงเล่นให้กับทีมชุดใหญ่ในลาลิกาเพียงนัดเดียว ต่อมาเขาย้ายไปเล่นให้กับสโมสรโฮยีโก ในประเทศบ้านเกิดของเขา ต่อมาเขาก็ได้ย้ายไปเล่นให้กับชัลเคอ 04, เซลติก และเปรินปือ ต่อมาในปี 2018 เขาเซ็นสัญญากับนอริชซิตี และได้รับเลือกให้ติดทีมยอดเยี่ยมของอีเอฟแอลแชมเปียนชิป ฤดูกาล 2018–19 ปุกกีลงเล่นให้กับทีมชาตินัดแรกในปี 2009

## สโมสร
### นอริชซิตี
#### ฤดูกาล 2018–19
วันที่ 30 มิถุนายน 2018 ปุกกีได้ย้ายไปร่วมทีมนอริชซิตีในแชมเปียนชิปแบบไม่มีค่าตัว เขาเซ็นสัญญาสามปี ต่อมาในวันที่ 4 สิงหาคม ปุกกีได้ลงเล่นตัวจริงนัดแรกในลีก โดยเขาได้ลงเล่นครบ 90 นาที ในนัดที่นอริชเสมอกับเบอร์มิงแฮมซิตี 2–2 และในสัปดาห์ถัดมา เขาทำประตูในนามสโมสร ในนัดที่นอริชพ่ายแพ้เวสต์บรอมมิชอัลเบียน คาบ้าน 3–4

ในช่วงเดือนมกราคม–กุมภาพันธ์ 2019 ปุกกีทำประตูหกนัดติดต่อกัน โดยในช่วงนั้น เขายิงได้ 8 ประตู ทำให้เขากลายเป็นผู้เล่นชาวฟินแลนด์ที่ยิงประตูในแชมเปียนชิปหนึ่งฤดูกาลมากที่สุด ทำลายสถิติเดิมของ เชฟกี กูกี ผู้เล่นจากอิปสวิชทาวน์ ในฤดูกาล 2004–05

ในเดือนเมษายน 2019 ปุกกีติดทีมยอดเยี่ยมแห่งฤดูกาลของอีเอฟแอลแชมเปียนชิป นอกจากนี้ ยังได้รับรางวัลผู้เล่นแห่งฤดูกาลของนอริชซิตี และถ้วยรางวัลอนุสรณ์ แบรี บัตเลอร์

#### ฤดูกาล 2019–20
วันที่ 3 กรกฎาคม 2019 ปุกกีได้ขยายสัญญากับสโมสรไปอีกสามปี ต่อมาในวันที่ 9 สิงหาคม นัดเปิดฤดูกาล 2019–20 ปุกกีทำประตูแรกในพรีเมียร์ลีก ในนัดที่นอริชบุกไปแพ้ลิเวอร์พูลที่แอนฟีลด์ 4–1 แปดวันถัดมา เขาทำแฮตทริกใส่นิวคาสเซิลยูไนเต็ด โดยนี่ถือเป็นแฮตทริกแรกของนอริช นับตั้งแต่ที่ อีฟาน อีโกกู เคยทำใส่เอฟเวอร์ตัน เมื่อเดือนกันยายน 1993 ต่อมา ปุกกีได้รับรางวัลผู้เล่นยอดเยี่ยมในพรีเมียร์ลีก ประจำเดือนสิงหาคม

## ทีมชาติ
ปุกกี ลงเล่นให้กับทีมชาติฟินแลนด์เป็นครั้งแรกเมื่อวันที่ 4 กุมภาพันธ์ 2009 โดยหัวหน้าผู้ฝึกสอนทีมชาติอย่าง สจวร์ต แบ็กเซอร์ ได้ส่งเขาลงเล่นเป็นตัวสำรองในนัดกระชับมิตรพบกับญี่ปุ่น ต่อมาในวันที่ 22 มีนาคม 2013 ปุกกีทำประตูที่ 5 ในนามทีมชาติ ช่วยให้ฟินแลนด์ เสมอกับยอดทีมแชมป์ฟุตบอลโลกและแชมป์ยูโรอย่างสเปน 1–1 ในฟุตบอลโลกรอบคัดเลือก

ในยูฟ่าเนชันส์ลีก ฤดูกาล 2018–19 ฟินแลนด์ได้เลื่อนชั้นจากลีกซี โดยปุกกียิงนัดละลูกในสามนัดแรกที่ฟินแลนด์ลงแข่ง ได้แก่ นัดที่พบกับฮังการีในบ้าน และนัดที่พบกับเอสโตเนียทั้งเหย้าและเยือน

## สถิติอาชีพ
### สโมสร

### ทีมชาติ

### ประตูในนามทีมชาติ

## เกียรติประวัติ
### สโมสร
**เซบิยา (เยาวชน)**
* โกปาเดลเรย์ ระดับเยาวชน: 2008

**HJK**
* ไวเคาส์ลีกา: 2010, 2011
* ฟินนิชคัพ: 2011

**เซลติก**
* สกอตติชพรีเมียร์ชิป: 2013–14

**Brøndby IF**
* แดนิชคัพ: 2017–18

**นอริชซิตี**
* อีเอฟแอลแชมเปียนชิป: 2018–19

### รางวัลส่วนตัว
* ไวเคาส์ลีกา ออลสตาร์: 2011
* EFL Championship Player of the Season: 2018–19
* EFL Team of the Season: 2018–19
* PFA Team of the Year: 2018–19 Championship
* Norwich City Player of the Season: 2019
* EFL Championship top scorer: 2018–19
* Premier League Player of the Month: August 2019

## อ้างอิง

## แหล่งข้อมูลอื่น

* Profile at the Norwich City F.C. website
* Career statistics  at Football Finns
* 
* 

หมวดหมู่:นักฟุตบอลชาวฟินแลนด์
หมวดหมู่:นักฟุตบอลทีมชาติฟินแลนด์
หมวดหมู่:ผู้เล่นในเซกุนดาดิบิซิออน
หมวดหมู่:ผู้เล่นในลาลิกา
หมวดหมู่:ผู้เล่นในบุนเดิสลีกา
หมวดหมู่:ผู้เล่นในสกอตติชโปรเฟสชันนัลฟุตบอลลีก
หมวดหมู่:ผู้เล่นในพรีเมียร์ลีก
หมวดหมู่:ผู้เล่นเซบิยาอัตเลติโก
หมวดหมู่:ผู้เล่นสโมสรฟุตบอลเซบิยา
หมวดหมู่:ผู้เล่นสโมสรฟุตบอลชัลเคอ 04
หมวดหมู่:ผู้เล่นสโมสรฟุตบอลเซลติก
หมวดหมู่:ผู้เล่นสโมสรฟุตบอลนอริชซิตี
หมวดหมู่:กองหน้าฟุตบอล
หมวดหมู่:ผู้เล่นในฟุตบอลชิงแชมป์แห่งชาติยุโรป 2020